༈ བུད་མེད་ཀྱི་ཉེས་པ་བརྗོད་པའི་གཏམ།
གཞན་ཡང་བུད་མེད་གཟུགས་ནི་མར་མེ་འདྲ། །
དང་པོ་མཛེས་ལ་བར་དུ་ཚ་ཞིང་བསྲེག། །
ཐ་མ་སྡུག་བསྔལ་ཕྱེ་ལེབ་ཇི་བཞིན་དུ། །
བདག་ཉིད་བསླུ་བར་འགྱུར་འདི་མཁྱེན་འཚལ་ལོ། །
296

ཞལ་གདམས་སྐོར་གྱི་ལས་ཚན།
ཏཱི
་
ན་
བུད་མེད་གཟུགས་ལ་ཞེན་པའི་ཉེས་པ་ནི། །
ངེས་འབྱུང་སྐྱོ་ཤས་དད་པ་ལྡོག་པར་འགྱུར། །
ཚེ་འདིའི་བྱ་བ་རྣམས་ལ་དགའ་བར་འགྱུར། །
ཚེ་ཉམས་དབུགས་དངངས་བར་གཅོད་འབྱུང་བར་འགྱུར། །
ཚེ་འཕོས་དམྱལ་བའི་མེ་ནང་ལྷུང་བར་འགྱུར། །
རལ་གྲིའི་ཆར་བས་ཤ་རུས་གཏུབས་པར་འགྱུར། །
སྐུ་ཡི་དམ་ཚིག་མ་ལུས་ཉམས་པར་འགྱུར། །
ལུས་ལ་མཛེ་དང་རྨ་དང་ནད་འབྱུང་འགྱུར། །
བུད་མེད་ངག་ལ་ཉན་པས་བསླུ་བར་འགྱུར། །
ངག་ནི་ལྐུག་དང་ཏིག་དང་ལྕེ་འབབ་འགྱུར། །
ཤ་ཟ་མཁའ་འགྲོས་རྟག་ཏུ་བར་ཆད་འགྱུར། །
ཡིད་ནི་བུད་མེད་དྲན་པས་སེམས་བསླུ་འགྱུར། །
བསྐྱེད་རིམ་རྫོགས་རིམ་ཐོས་བསམ་བརྗེད་པར་འགྱུར། །
ཡིད་ཀྱི་དྲན་པ་མྱོས་ཤིང་འཐིབ་པར་འགྱུར། །
ཤི་ནས་མི་གཙང་ཁྲོད་དུ་སྐྱེ་བ་དང་། །
འདོད་པ་མི་འགྲུབ་རྟག་ཏུ་སྡུག་བསྔལ་འགྱུར། །
དེ་སོགས་ཕ་མཐའ་ཡས་ཀྱང་དེ་ཙམ་མོ། །
297

་ལ་ལ་ད།
ཅ་
གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
རྩ་ལྟུང་བཅུ་བཞི་ཤེས་རབ་རང་བཞིན་ལ། །
སྨོད་པར་བྱེད་པ་ཡིན་ཕྱིར་མ་རྒྱུད་ཀྱི། །
ལྷ་དང་བསྲུང་མའི་ཚོགས་ལ་གུས་པས་བཤགས། །
དགེ་བས་ཁྱིམ་ཐབ་རྟག་ཏུ་སྤང་བར་ཤོག །ལུང་རིག་གླིང་བས་སོ། །